Diari Oficial de la Generalitat Valenciana


Sumari del DOGV 6666, del 07-12-2011 (2011/12193)

RESOLUCIÓ de 29 de novembre de 2011, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni marc de col·laboració cultural entre l'Institut Valencià de Conservació i Restauració de Béns Culturals i la Universitat Politècnica de València en l'àmbit de la conservació preventiva de fotografies.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6666

Data del DOGV
:   07-12-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/12627


Data del document
:   29-11-2011

Organisme emissor
:   Conselleria de Presidència

Tipus de document
:   Resolució

RESOLUCIÓ de 29 de novembre de 2011, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni marc de col·laboració cultural entre l'Institut Valencià de Conservació i Restauració de Béns Culturals i la Universitat Politècnica de València en l'àmbit de la conservació preventiva de fotografies. [2011/12289]  
L'Institut Valencià de Conservació i Restauració de Béns Culturals i la Universitat Politècnica de València han subscrit, després de la tramitació prèvia reglamentària, el 12 de setembre de 2011, un conveni marc de col·laboració cultural en l'àmbit de la conservació preventiva de fotografies.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1091/2011, i que figura com a annex d'esta resolució.  
  
València, 29 de novembre de 2011.- La directora general del Secretariat del Consell i Relacions amb les Corts: Mª Teresa Lleó Alonso.  
  
  
Conveni marc de col·laboració cultural entre l'Institut Valencià de Conservació i Restauració de Béns Culturals i la Universitat Politècnica de València en l'àmbit de la conservació preventiva de fotografies  
  
  
València, 12 de setembre de 2011  
  
D'una part, l'Institut Valencià de Conservació i Restauració de Béns Culturals, d'ara en avant IVC+r, amb CIF U7220515D, amb seu en el carrer Genaro Lahuerta 25, de València, i en nom seu i representació Carmen Pérez García, directora gerent, en virtut de les atribucions que li vénen conferides en virtut del que disposa l'apartat 1 de l'article 10 de la Llei 5/1999, de 9 d'abril, de creació de l'IVC+r.  
  
I d'una altra, la Universitat Politècnica de València (en avant la UPV), amb seu a València, Camí de Vera s/n, titular del CIF K2591710I, i en nom seu i representació el rector Juan Juliá Igual, actuant en nom i representació d'este organisme, en virtut de les atribucions que li vénen conferides per l'article 55-d dels Estatuts de la UPV, aprovats pel Decret 253/2003, de 19 de desembre, del Consell de la Generalitat  
  
Ambdós parts es reconeixen mútuament en la qualitat en què intervenen i la capacitat legal necessària per a la firma del present document, i a este efecte  
  
Exposen  
  
Primer. Que la Generalitat Valenciana, segons disposa la Llei 4/1998, d'11 de juny, del Patrimoni Cultural Valencià, té encomanada la protecció, conservació, difusió, foment i acreixement del patrimoni cultural valencià, per a la qual cosa, entre altres actuacions, va crear, per mitjà de la Llei 5/1999, de 9 d'abril, com a institució especial i amb la màxima qualificació en l'assistència científica i tècnica, l'IVC+r.  
  
Que l'IVC+r naix amb vocació de ser la institució que servisca d'intermediació entre els diversos organismes públics i privats per a actuar com a centre planificador i supervisor de les actuacions que, en matèria de conservació i restauració de béns culturals, té encomanades  
  
Segon. Que la UPV és una institució de dret públic, com a institució d'educació superior, gaudix d'autonomia acadèmica, econòmica, financera i de govern, d'acord amb la Constitució i la legislació vigent. Dins de la UPV es troba l'Institut de Disseny i Fabricació (en avant IDF), que a través del Laboratori d'Estudi de Materials Fotogràfics Contemporanis de l'IDF(en avant LEMFC), dependents ambdós de la UPV, posseïx experiència provada en la realització d'estudis sobre les tecnologies i materials de fabricació de fotografies i impressions digitals així com de la seua conservació i, que està especialitzat en la difusió de coneixements destinats a optimitzar i perfeccionar la conservació del patrimoni fotogràfic.  
  
Tercer. Que ambdós entitats tenen interés conjunt en la conservació preventiva de fotografies.   
Tenint en compte l'anteriorment exposat, la UPV i l'IVC+r convenen un conveni marc de col·laboració cultural en l'àmbit de la conservació preventiva de fotografies, d'acord amb les següents.  
  
  
Clàusules  
  
Primera. Finalitat del conveni  
L'objecte d'este conveni és articular la col·laboració entre l'IVC+r i la UPV, en l'àmbit de la conservació preventiva de fotografies.  
  
  
Segona. Modalitats de col·laboració  
A fi de satisfer l'objecte definit en la clàusula anterior, ambdós parts es comprometen, en la mesura dels mitjans que puguen disposar, i d'acord amb la Llei 5/1999, de 9 d'abril, de la Generalitat Valenciana, de creació de l'IVC+r i a la normativa de la UPV, a:  
a) Facilitar l'intercanvi per temps limitat d'estudiants, professors, investigadors i especialistes.  
b) Afavorir la participació en projectes i programes d'investigació i desenrotllament bilaterals o multilaterals.  
c) Cooperar en programes de formació de personal investigador i tècnic.  
d) Assessorament mutu en qüestions relacionades amb l'activitat d'ambdós entitats.  
e) Intercanvi recíproc de llibres, publicacions i altres materials i recursos cientificotècnics d'investigació, sempre que no hi haja compromisos anteriors que ho impedisquen.  
f) Quantes altres siguen considerades d'interés mutu, dins de les disponibilitats de les parts i de les activitats que constituïxen l'objecte del present conveni marc.  
  
Tercera. Establiment de la col·laboració  
Les activitats particulars que es realitzen com a conseqüència d'este conveni marc de col·laboració cultural en l'àmbit de la conservació preventiva de fotografies seran objecte de convenis o contractes específics elaborats de comú acord entre ambdós entitats, que hauran d'incloure entre altres que anaren necessàries, les següents  
a) Definició de l'objectiu que es perseguix.  
b) Descripció del pla de treball, que inclourà les distintes fases del mateix i la cronologia del seu desenrotllament.  
c) Pressupost total i mitjans materials i humans que requerisca l'esmentat programa, especificant les aportacions de cada entitat.  
d) Normes per a la coordinació, execució i seguiment del projecte.  
  
e) Noms de les persones, una per cada part, que es designaran per mutu acord i es responsabilitzaran de la marxa del contracte.  
f) Confidencialitat i publicació dels resultats.  
g) Regulació sobre la propietat i explotació dels resultats.  
  
Quarta. Comissió de seguiment  
Per a facilitar l'elaboració dels convenis o contractes i el seu compliment, es constituirà una comissió de seguiment paritària integrada per part de l'IVC+r per Pascual Mercé, col·laborador i Juan Pérez i, per part de l'IDF, per Josep Benlloch Serrano, com a responsable i Ana Teresa Ortega Aznar, en qualitat de tècnic. La dita comissió realitzarà, almenys anualment, un balanç de les accions realitzades o en curs i elaborarà un informe que serà comunicat a les instàncies apropiades.  
  
Quinta. Finançament  
Les dos entitats sobre la base d'una justa reciprocitat, intentaran, demanar fons de finançament extern que seran utilitzats per a recolzar les activitats que es realitzen en l'àmbit d'este conveni.  
  
Sexta. Sentit del conveni  
El present conveni no ha d'interpretar-se en el sentit d'haver creat una relació legal o financera entre la parts. El mateix constituïx una declaració d'intencions el fi de la qual és promoure autèntiques relacions de benefici mutu en matèria de col·laboració cultural en l'àmbit de la conservació preventiva de fotografies.  
  
Séptima. Entrada en vigor i duració  
El present conveni entrarà en vigor en el moment de la seua firma i la seua vigència serà de dos anys, renovables per períodes de la mateixa duració per acord escrit de les parts.  
  
Octava. Protecció de dades i prevenció de riscos laborals  
Ambdós parts es comprometen al compliment del Reial Decret 171/2004, de 30 de gener pel qual es desenrotlla l'article 24 de la Llei 31/1995, de 8 de novembre, de Prevenció de Riscos Laborals, en matèria de coordinació d'activitats empresarials, en l'execució del present conveni.  
De conformitat amb el que disposa la Llei Orgànica 15/1999, de 13 de desembre, de Protecció de Dades Personals, i la resta de normatives aplicables, ambdós parts es comprometen a respectar les esmentades normes i a preservar absolut secret sobre les dades personals a què tingueren accés en l'àmbit d'este conveni i adoptar totes les mesures idònies i/o simplement convenients, de tipus tècnic i organitzatiu, que garantisquen la seua seguretat i protecció.  
  
Novena. Jurisdicció  
L'IVC+r i la UPV es comprometen a resoldre de manera amistosa qualsevol desacord que puga sorgir en el desenrotllament del present conveni.  
En cas de conflicte ambdós parts acorden el sotmetiment als tribunals de València, amb renúncia del propi fur que, en dret, poguera correspondre'ls.  
  
I en prova de conformitat de quant antecedix, firmen per duplicat el present document, en el lloc i la data que s'indiquen, compost el present per 4 pàgines impreses en una sola cara.  
  
Per la Universitat Politècnica de València: Juan Juliá Igual.  
Per l'Institut Valencià de Conservació i Restauració de Bens Culturals: Carmen Pérez García.